Heinrich Berlin

Heinrich BERLIN Neubart aŭ Enrique Berlin (Fürth, Bavario, 13a de novembro 1915 - Meksikurbo, 6a de majo 1988) estis historiisto, antropologo kaj arkeologo. Kiel fakulo pri majaoj li faris esplorojn en la arkeoligiaj kuŝejoj de Meksiko kaj Gvatemalo.

En 1935, dum la reĝimo de Nazia Germanio, lia familio decidis migri al Meksiko. Li studis en la Facultad de Filosofía y Letras de la Universidad Nacional Autónoma de México (UNAM), kie li gradiĝis en 1939, magistriĝis en 1942 kaj doktoriĝis en antropologio en 1947. Li estis disĉiplo de Pablo Martínez del Río kaj de Rafael García Granados. Li estis kolego de Ignacio Bernal kaj Alberto Ruz Lhuillier. Li instruis en la Facultad de Humanidades de la Universitato de San Carlos de Gvatemalo kaj finfine en la Universidad Iberoamericana de México, kie li konis Beatriz Ramírez de la Fuente kaj Marta Foncerrada de Molina, kun kiuj li kunhavis sciaron. Luján, 1991; 123 

En 1940 li eklaboris en la arkeologia zono de Palenque sub la direktorado de Miguel Ángel Fernández. En 1946 li estis nomumita membro de la Akademio de Geografio kaj Historio de Gvatemalo, kaj li estis redaktoro de diversaj artikoloj de ties publikaĵoj. En 1949 li ekkunlaboris kun la Instituto de Antropologio kaj Historio de Gvatemalo kaj faris esplorojn en Peteno kaj Tikal. La 10an de januaro 1952 li edziĝis al la profesorino Gertrud Marianne Rutz Ree, sed ili baldaŭ divorcis.Luján, 1991; 120

En 1953 li ricevis stipendion de la Instituto Carnegie por fair esplorojn en la meksikaj statoj Chiapas, Campeche, Tabasco kaj Yucatán.Luján, 1991; 121 Inter liaj laboroj elstaras la esploroj en Mayapán, en la komplekso de Centla kaj en la Kanjono de Sumidero. Inter liaj kontribuoj al epigrafio menciindas ke li malkovris kun Tatiana Proskouriakoff la signifon kaj uzadon de la glifo kiu uzis la urboj de majaoj kiel toponimo por distingi la regantan dinastion.Luján, 1991; 122

 Publikaĵoj 
 “Un templo olvidado en Palenque”, 1942.
 Fragmentos desconocidos del Códice de Yanhuitlán y otras investigaciones mixtecas, 1947.
 Antropología e historia de Guatemala, 1951.
 Late Pottery Horizons of Tabasco (Contributions to American Anthropology and History), por la Instituto Carnegie en 1956.
 Historia de la imaginería colonial en Guatemala, 1952.
 “A New Inscription from the Templo of the Foliated Cross at Palenque”, 1957.
 “El glifo emblema en las inscripciones mayas”, 1958.
 Nómina de artistas y artesanos coloniales de Guatemala, 1965.
 “The Destruction of Structure 5D-33-1st at Tikal” para American Antiquity, 1967.
 Signos y significados en las inscripciones mayas, 1977.
 Arte maya, 1982.

 Notoj 

 Bibliografio 
 Luján Muñoz, Luis (1991). «El doctor Heinrich Berlin en la arqueología maya: homenaje». II Simposio de Investigaciones Arqueológicas en Guatemala (Museo Nacional de Arqueología y Etnología, Guatemala): 119-128. Arkivita el la originalo la 14an de septembro 2011. Konsultita la 3an de Junio 2021.

Kategorio:Germanaj historiistoj
Kategorio:Meksikaj historiistoj
Kategorio:Ekzilitoj
Kategorio:Germanaj arkeologoj
Kategorio:Meksikaj arkeologoj